MINT กำไรไตรมาส 4/61 โตเด่น 47%แนะซื้อเป้า 45 บ. แถมปันผลหุ้นละ 0.40 บ.
MINT กำไรไตรมาส 4/61 โตเด่น 47%แนะซื้อเป้า 45 บ. แถมปันผลหุ้นละ 0.40 บ.
27 ก.พ. 2562

บล.ฟินันเซีย ไซรัส ระบุในบทวิเคราะห์ว่า(27ก.พ.) บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ประกาศกำไรสุทธิไตรมาส 4/61 ที่ 1,500 ลบ. +47.1% เทียบไตรมาสก่อนหน้า, -6.9% เทียบช่วงเดียวกันของปีก่อน แต่หากตัดรายการพิเศษทั้งจากดีลซื้อ NHH และด้อยค่าสินทรัพย์ต่างๆออกซึ่งมีหลายรายการกำไรปกติจะอยู่ที่ 2,133 ลบ. +109.2% เทียบไตรมาสก่อนหน้า, +32.4% เทียบช่วงเดียวกันของปีก่อน ดีกว่าคาดราว 28% จากการรวมงบของ NHH ตั้งแต่ 2 ต.ค.61 ส่งผลให้ปี 2018 มีกำไรสุทธิ 5,445 ลบ. +0.5% เทียบช่วงเดียวกันของปีก่อน
ส่วนกำไรปกติอยู่ที่ 5,957 +10% เทียบช่วงเดียวกันของปีก่อน ยังคงประมาณการกำไรสุทธิปี 2019 ที่ 6,371 ลบ. +17% เทียบช่วงเดียวกันของปีก่อน และราคาเหมาะสมที่ 45 บาท แนะนำซื้อลงทุน ปันผล 0.40 บาท/หุ้น คิดเป็น Yield 1.1% และแจก Warrant อัตราส่วน 20 หุ้นเดิมต่อ 1 Warrant (XD และ XW 26 เม.ย.)
 